Κόλουθος

Ο Κόλουθος ήταν Έλληνας ποιητής της ύστερης αρχαιότητας (έζησε περί το 500 μ.Χ.), που καταγόταν από τη Λυκόπολη της Αιγύπτου.

Ο Κόλουθος συνέγραψε τα ποιητικά έργα «Καλυδωνιακά» σε 6 βιβλία, «Περσικά» και «Εγκώμια δι' επών». Αυτά όλα τα έργα χάθηκαν, αλλά διασώθηκε το «Ελένης αρπαγή», έπος αποτελούμενο από 400 στίχους. Ο Κόλουθος ανήκε στη «σχολή» του Νόννου και η ποίησή του θεωρείται από τους περισσότερους φιλολόγους ψυχρή και άχαρη, ενώ προδίδει και την αμάθειά του.

Παραπομπές

Πηγές 
 Ιωάννης Κακαβούλιας: «Ελληνική Γραμματολογία (αρχαία και βυζαντινή)», εκδ. Νικόδημος, Αθήνα

Κολουθος